**דף עבודה: של מי השורה הזאת?**

מלאו את הטבלה לפי הפרק:

|  |  |  |  |
| --- | --- | --- | --- |
| **פסוק** | **במילים שלנו** | **מי מתחרט או חושש** | **הסיבה לחרטה או לחשש** |
| **נְבֻכִים הֵם בָּאָרֶץ, סָגַר עֲלֵיהֶם הַמִּדְבָּר.** (פסוק ג) |  |  |  |
| **וַיֵּהָפֵךְ לְבַב פַּרְעֹה וַעֲבָדָיו אֶל הָעָם וַיֹּאמְרוּ: 'מַה זֹּאת עָשִׂינוּ כִּי שִׁלַּחְנוּ אֶת יִשְׂרָאֵל מֵעָבְדֵנוּ?** (פסוק ה) |  |  |  |
| **הֲמִבְּלִי אֵין קְבָרִים בְּמִצְרַיִם לְקַחְתָּנוּ לָמוּת בַּמִּדְבָּר? מַה זֹּאת עָשִׂיתָ לָּנוּ לְהוֹצִיאָנוּ מִמִּצְרָיִם?**  (פסוק יא) |  |  |  |
| **חֲדַל מִמֶּנּוּ וְנַעַבְדָה אֶת מִצְרָיִם,  כִּי טוֹב לָנוּ עֲבֹד אֶת מִצְרַיִם מִמֻּתֵנוּ בַּמִּדְבָּר.** (פסוק יב) |  |  |  |

להלן טבלה מלאה לשימוש המורה:

|  |  |  |  |
| --- | --- | --- | --- |
| **פסוק** | **במילים שלנו** | **מי מתחרט או חושש** | **הסיבה לחרטה או לחשש** |
| **נְבֻכִים הֵם בָּאָרֶץ, סָגַר עֲלֵיהֶם הַמִּדְבָּר.** (פסוק ג) | הם חוששים מהמדבר. | פרעה אומר זאת על עם ישראל. | המדבר אינו מוכר להם, הוא סוגר עליהם, והם מתחרטים שיצאו ממצרים. |
| **וַיֵּהָפֵךְ לְבַב פַּרְעֹה וַעֲבָדָיו אֶל הָעָם וַיֹּאמְרוּ: 'מַה זֹּאת עָשִׂינוּ כִּי שִׁלַּחְנוּ אֶת יִשְׂרָאֵל מֵעָבְדֵנוּ?** (פסוק ה) | פרעה הפך את ליבו, והמצרים התחרטו: איך עשינו זאת לעצמנו? איך ויתרנו על העבדים שלנו? | פרעה והמצרים. | היה להם נוח שיש להם עבדים שעושים בשבילם הכול. עכשיו יהיה קשה יותר. |
| **הֲמִבְּלִי אֵין קְבָרִים בְּמִצְרַיִם לְקַחְתָּנוּ לָמוּת בַּמִּדְבָּר? מַה זֹּאת עָשִׂיתָ לָּנוּ לְהוֹצִיאָנוּ מִמִּצְרָיִם?**  (פסוק יא) | חסרים קברים במצרים לקבור אותנו? לכן הוצאת אותנו משם, כדי שנמות במדבר? | בני ישראל. | הם חושבים שהם הולכים למות כי המצרים רודפים אחריהם. |
| **חֲדַל מִמֶּנּוּ וְנַעַבְדָה אֶת מִצְרָיִם,  כִּי טוֹב לָנוּ עֲבֹד אֶת מִצְרַיִם מִמֻּתֵנוּ בַּמִּדְבָּר.** (פסוק יב) | עזוב אותנו כדי שנוכל לחזור למצרים, עדיף להיות עבדים שם מלמות במדבר. | בני ישראל | הם מעדיפים לחיות בעבדות מלמות חופשיים. |